রোজকার মতো আলুর জমির পরিস্থিতি দেখতে গিয়েছিলেন কৃষকরা৷ জঙ্গলের পাশে আলুর জমিতে নামতে গিয়েই তাঁদের চক্ষু চড়কগাছ! ক্ষেতের মধ্যে ঘুরছে একটি বড় ময়াল সাপ।৷ বিশালাকার সাপ দেখে প্রথমে কৃষকরা ভয় পেয়ে যান৷ এর পরেই তাঁরা অন্যান্য কৃষকদের ডাকেন। তখন দেখা যায় জমিতে রয়েছে আরও দু’টি সাপ৷
গ্রামবাসীরা এর পরে বনদফতরে খবর দেয়৷ কিন্তু বনদফতরের পক্ষ থেকে তেমন কেউই না উপস্থিত হওয়াতে গ্রামবাসীরাই সেই সাপগুলিকে পরপর ধরে বস্তায় বস্তায় ভরে ফেলেন৷ তিনটি ময়াল সাপকে ধরে ফেলেন তাঁরা৷ অনেক পরে আড়াবাড়ি রেঞ্জের বনকর্মীরা হাজির হলে তাদের হাতে তুলে দেন তাঁরা৷ তবে জঙ্গলের পাশে থাকা এই জমিগুলিতে এই ধরনের সাপ বের হওয়াতে রীতিমতো আতঙ্কতি চাষীরা৷
স্থানীয় এক বাসিন্দা বলেন ‘হাতির আতঙ্কে সকলেই জঙ্গলের পাশে থাকা জমিগুলিতে যেতে পারছিল না, এবারে সাপের উপদ্রব৷ চাষীদের অনেক বেশি সাবধান হতে হবে৷’
দেখুন ভিডিও ১

দেখুন ভিডিও ২

দেখুন ভিডিও ৩